b'\n_START_ARTICLE_\nBanjanovec\n_START_SECTION_\nOpis\n_START_PARAGRAPH_\nBanjanovec je drevo, ki dose\xc5\xbee vi\xc5\xa1ino preko 30 metrov in ima zanimivo kro\xc5\xa1njo, ki je bolj podobna gozdu kot kro\xc5\xa1nji. Iz kro\xc5\xa1nje, to\xc4\x8dneje iz vej poganjajo proti tlom \xc5\xa1tevilne zra\xc4\x8dne korenine, ki sprva samo vsrkavajo zra\xc4\x8dno vlago, ko pa dose\xc5\xbeejo tla se vrastejo in privzamejo vlogo pomo\xc5\xbenega debla. Tako stara drevesa izgledajo kot velik grm ali celo velik gozd. Ponekod v Indije stari banjanovci pokrivajo povr\xc5\xa1ino ve\xc4\x8d hektarjev._NEWLINE_Listi banjanovca so usnjati in jaj\xc4\x8dasti, v dol\xc5\xbeino pa dose\xc5\xbeejo do 20 cm. Po zgornji strani so povo\xc5\xa1\xc4\x8deni in temno zelene barve, po spodnji strani pa imajo mo\xc4\x8dno izra\xc5\xbeene listne \xc5\xbeile. Listni peclji so kosmati, enako kosmati pa so tudi mladi poganjki._NEWLINE_Plodovi so majhne oran\xc5\xbeno rde\xc4\x8de okrogle jagode.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nBanjanovec je endemi\xc4\x8dna rastlina tropskega pasu banglade\xc5\xa1a, Indije in \xc5\xa0ri Lanke. Razmno\xc5\xbeuje se s potaknjenci, koreninami in semeni. Drevo nima gospodarske vrednosti, gojijo ga le kot okrasno rastlino.'